
	       1. Проблем/проблеми за решаване:
       1.1. Кратко опишете проблема/проблемите и причините за неговото/тяхното възникване. 
                                      По възможност посочете числови стойности. 

       Проблем № 1: 
       Несъответствие между функциите на Главна дирекция „Военно- почивно дело и военни клубове“ (ГД ВПДВК) и отпадналата функция по методическо ръководство на дейностите във Военните клубове от страна на дирекция „Социална политика и политика по военно-патриотично възпитание“ (ДСППВПВ), бивша дирекция „Социална политика“ при Министерство на отбраната.                    
      Причините за възникване на проблема са ненавременна актуализация на текстовете на Устройствения правилник на Изпълнителна агенция „Военни клубове и военно- почивно дело“ (УП на ИА ВКВПД), която е следвало да бъде извършена след промяна във функциите на ДСППВПВ- МО чрез изменение в Устройствения правилник на Министерството на отбраната (УП на МО);

      Проблем № 2: 
      Идентифицирана e необходимост от структурни и функционални промени на административни звена в ИА ВКВПД, промяна в определната им численост, възлагане на нови или прехвърляне на функции за част от тях в други административни звена с оглед специфичната им компетентност, прецизиране на функции, обособяване на нови структурни звена. Необходимо е постигане на ясна диференциация между звената с функции на обща администрация и на тези, с функции на специализирана, за да се постигне по-добро взаимодействие между тях, подобряване на ефективността и ефикасността на дейностите в агенцията. 
       Причините за възникване на проблем 2 се свеждат както до промяната на нормативната уредба (приемане на Наредба Н- 4/ 2024г., в която е регламентирана представителната дейност на агенцията), така и до неподходящата структура на отделни дирекции в ИА ВКВПД, които не функционират в съответствие с изискванията на чл.5 от Закона за администрацията. Не са съобразени функциите на обща и специализирана администрация в някои от административните звена, а в други не е предвидена съответната организационна и йерархична подчиненост, която да гарантира достатъчна ефективност на въведените контролните механизми по отношение предоставянето на туристическите услуги. 
        Основните функции и общата численост (409 щ. бр.) на служителите в ИА ВКВПД са определени в Устройствен правилник, приет с Постановление № 132 на МС от 27.05.2016 г. обн., ДВ, бр. 42 от      03.06.2016 г., в сила от 1.06.2016 г., доп., бр. 9 от 31.01.2020 г., в сила от 1.02.2020 г.). 
         Съгласно § 16, ал. 1 и 2 от Преходните и заключителни разпоредби към Закона за изменение и допълнение на Закона за администрацията (обн. ДВ, бр. 15 от 21.02.2012 г.) – числеността на персонала на администрацията на изпълнителната власт по чл. 36 и чл. 38, установена с устройствени актове, не може да бъде увеличавана, като единствено могат да бъдат извършвани компенсирани промени в рамките на общата численост на съответната администрация. В резултат на промените се прецизира и числеността на отделните административни звена, при непроменена обща численост на Агенцията.

        1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).

        Проблем 1: В рамките на съществуващото законодателство не е възможно постигане на съответствие на Устройствения правилник на ИА ВКВПД с Устройствения правилник на Министерство на отбраната. Проблемът не може да бъде решен чрез промяна в организацията на работа или чрез въвеждане на нови технологични възможности, тъй като е необходимо прецизиране на конкретните разпоредби в 
УП на ИА ВКВПД по начин, който да кореспондира с актуализираните функции на ДСППВВ- МО. 
        Проблем 2: В рамките на съществуващото законодателство не е възможно да бъдат променени структурата, функциите и числеността на административните звена, нито да бъдат обособени нови такива, тъй като те са посочени в Приложение №1 към чл.11, ал.3 от УП на ИА ВКВПД, съгласно изискването на чл. 11 от Закона за администрацията. Ето защо е необходимо това да бъде постигнато с приемане на ПМС за изменение в УП на ИА ВКВПД, където ще бъдат определени новите дирекции, техните функции и численост. 

        1.3. Посочете защо действащата нормативна рамка не позволява решаване на проблема/проблемите.

        Проблем 1: Действащата нормативна рамка не позволява решаване на проблема, тъй като е необходимо актуализиране на функциите на ГД ВПДВК, определени в УП на ИА ВКВПД;
        Проблем 2: Действащата нормативна рамка не позволява решаване на проблема, тъй като се касае за промяна на разпоредбите в УП на ИА ВКВПД относно актуализиране на функционалната компетентност на звената и тяхната численост. Доколкото същите са предмет на УП на ИА ВКВПД, приет с акт на Министерски съвет, е необходимо той да бъде изменен по съответния ред.
        
        1.4. Посочете задължителните действия, произтичащи от нормативни актове от по-висока степен или актове от правото на ЕС.
          От разпоредбата на чл. 11 от Закона за администрацията следва, че наименованията и броят на главните дирекции и дирекции в общата и специализираната администрация, техните функции и числеността на персонала в тях се определят с устройствения правилник на съответната администрация. Именно поради това и с оглед посочената цел по създаване на по- прецизна уредба във функциите и структурирането на административните звена в ИА ВКВПД, е необходимо Министерския съвет да приеме акт за изменение и допълнение на Устройствения правилник на ИА ВКВПД, приет с ПМС № 132 от 2016г. 
        1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
        Не е извършвана последваща оценка на въздействието на нормативния акт.  

	2. Цели: 
2.1. Да се актуализират конкретни разпоредби от УП на ИА ВКВПД, поради несъответствието им с разпоредбите на УП на МО. 
2.2. Да се създаде по- прецизна уредба във функциите и структурирането на административните звена в ИА ВКВПД, с оглед постигане на ясна диференциация на звената с функции на обща администрация и на тези, с функции на специализирана. 
Посочете определените цели за решаване на проблема/проблемите, по възможно найконкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни: 
· Министърът на отбраната;
· Служителите в общата и специализираната администрация на ИА ВКВПД
· Военнослужещи и цивилни служители на Министерството на отбраната, структурите на пряко подчинение на министъра на отбраната и Българската армия;
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	4.1. По проблем № 1:
Вариант 1 „Без действие“:
Описание: Запазват се предложените за редакция текстове, свързани с отпадналата функция по методическо ръководство на дейностите във Военните клубове от страна на дирекция „Социална политика и политика по военно-патриотично възпитание“ (ДСППВПВ- МО), бивша дирекция „Социална политика“ при Министерство на отбраната и не се изменя УП на ИА ВКВПД. 
Положителни (икономически/социални/екологични) въздействия:
При този вариант няма да настъпят положителни въздействия за идентифицираните заинтересовани страни, поради невъзможност да се реализират планираните цели.

Отрицателни (икономически/социални/екологични) въздействия:
По този начин в УП на ИА ВКВПД ще бъдат запазени неактуализираните текстове, които се отнасят до отпадналите функции на дирекция ДСППВВ- МО за даване на методически указания на военните клубове и военно- почивните домове, поради което той ще продължи да бъде в несъответствие с Устройствения правилник на Министерство на отбраната.
Специфични въздействия: не оказва
Въздействия върху малките и средните предприятия: не оказва
Административна тежест: не се променя
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 2 „Пълно действие“: 
Описание: Приемане на ПМС за изменение и допълнение в Устройствения правилник на ИА ВКВПД, като бъде заличено изискването дейностите, осъществявани във военните клубове и военно- почивните домове да бъдат съобразени с методическите указания на ДСППВПВ- МО. 
Положителни (икономически/социални/екологични) въздействия:
При този вариант ще бъдат актуализирани предложените за редакция текстове и ще се осигури съответствието на разпоредбите на УП на ИА ВКВПД с УП на МО.
Отрицателни (икономически/социални/екологични) въздействия:
При този вариант няма да настъпят отрицателни въздействия за идентифицираните заинтересовани страни.
            (върху всяка заинтересована страна/група заинтересовани страни)
Специфични въздействия: не оказва
Въздействия върху малките и средните предприятия: не оказва
Административна тежест: не се променя.
(въздействията върху малките и средните предприятия; административна тежест) 
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни. 
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
4.2. По проблем № 2:
__________________________________________________________________________________________
Вариант 1 „Без действие“:
Описание: Запазват се действащата структура и организация на работа в ИА ВКВПД. Административните звена в дирекция УСЖФ- част от общата и от специализираната администрация, няма да бъдат преструктурирани, като по този начин организацията на работата и координацията между тях ще остане недостатъчно ефективна. Запазва се и действащата структура на Главна дирекция ВПДВК. Функциите по контрол на военните клубове, военно- почивните домове и хотели и дейностите по социалния отдих ще се се запазят в структурата на едно и също административно звено. Проверяваните обекти, както и проверяващите служители ще продължат да бъдат част от структурата на Главна дирекция ВПДВК, съответно контролния мехнизъм ще продължи да бъде недостатъчно ефективен и прозрачен.
Положителни (икономически/социални/екологични) въздействия:
При този вариант няма да настъпят положителни въздействия за идентифицираните заинтересовани страни, поради невъзможност да се реализират планираните цели.
              (върху всяка заинтересована страна/група заинтересовани страни)
 Отрицателни (икономически/социални/екологични) въздействия:
Затруднения в работния процес поради липса на правилно разпределение на функционалните задължения на звената в общата и в специализираната администрация.
            (върху всяка заинтересована страна/група заинтересовани страни)
 Специфични въздействия: не оказва
Въздействия върху малките и средните предприятия: не оказва
Административна тежест: не се променя
(въздействията върху малките и средните предприятия; административна тежест) 
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни. 
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
___________________________________________________________________________________________
Вариант 2 „Пълно действие“: 
Описание: Приемане на ПМС за изменение и допълнение в Устройствения правилник на ИА ВКВПД, като бъдат променени функционалните характеристики на отделни административните звена и тяхната численост с цел постигане на ясно диференциране на общата и специализираната администрация в ИА ВКВПД, а именно:

I. Общата администрация ще бъде структурирана в три дирекции, както следва:

1. „Управление на собствеността и обществени поръчки“. Дирекцията ще обединява административните звена, отговорни за управлението и експлоатацията на имотите- държавна собственост и за възлагането на процедурите по обществени поръчки. Дейността е взаимно свързана, поради големия сграден фонд, управляван от агенцията и се отнася до различните етапи на процеса по организиране и провеждане на възлагателните процедури. Обединяването на двете звена в самостоятелна дирекция ще даде възможност за по- добро администриране на процеса по планиране, провеждане и възлагане на процедурите и ще осигури засилен контрол на всички нива в него. С предлаганата промяна ще се постигне по- голяма оперативност и по- ефективен контрол в отделните етапи на възлагателния процес при обществените поръчки;

      2. Дирекция „Финанси“ : Запазват се функционалните характеристики на дирекцията.
      Налице е недостатъчно обезпечаване с човешки ресурси на счетоводното обслужване, което води до необходимост от промяна в щатната численост на дирекция „Финанси“, съответно в броя на финансовите контрольори, откъдето ще бъде осигурена щатната бройка. 

      3. Дирекция „Административно- правно обслужване и човешки ресурси“: Запазват се функционалните характеристики на дирекцията.
      Необходимо е осигуряването на една щатна бройка за нуждите на материалното осигуряване. Тя ще бъде осигурена от ГД ВПДВК, което води до необходимост от промяна в щатната численост на дирекция АПОЧР и ГД ВПДВК.

II. Специализираната администрация ще бъде структурирана в три дирекции, както следва: 
1. 1. Главна дирекция ВПДВК- Функциите по организирането на социалния отдих и по реализиране на туристическа и туроператорска дейност ще се запазят, както и функциите по организиране на дейностите във военните клубове. Ще отпадне осъществяването на контрол по отношение дейността на военните клубове, военно- почивните домове, хотелите и местата за настаняване към военните клубове. Контролната дейност е свързана с осъществяване на периодични проверки в обектите по места. Тези обекти (част от съответната териториална дирекция), са част от структурата на Главната дирекция, също както и административното звено, изпълняващо контролни функции. Така въведеният контролен механизъм не дава достатъчно гаранции за обективност на резултатите. Поради тази причина се предлага звеното, на което са възложени контролни функции спрямо дейността на военните клубове, военно- почивните домове и хотели и организирането на социалния отдих да бъде изведено от структурата на Главната дирекция. Щатната численост на дирекцията се намалява;
2. 
3. 2. Дирекция „Контрол и представителни дейности“: Ще осъществява функции по контрол на военните клубове, военно- почивните домове и хотелите, и на социалния отдих, както и функции по организиране на представителните мероприятия. С предлаганата промяна ще се постигне по- ефективен контрол върху качеството на туристическите услуги, както и на услугите, предлагани във военните клубове. Ще се постигне също съответствие на функциите по организиране на представителните мероприятия (които понастоящем са възложени на административно звено, част от общата администрация) с изискването на чл.5, ал.3 от Закона за администрацията;
4.   
5. 3. Дирекция „Жилищен фонд“: Дирекцията ще изпълнява дейностите по управление и експлоатация на имотите, част от жилищния фонд на Министерството на отбраната, дейността по картотекиране и настаняване на правоимащите лица в жилища и общежития  и др. С предлаганата промяна ще се постигне съответствие на функциите по жилищно настаняване (които понастоящем са възложени на административно звено, част от общата администрация) с изискването на чл.5, ал.3 от Закона за администрацията.
6.          
7.        По отношение на звената на пряко подчинение на изпълнителния директор, промените се свеждат до намаляване на броя на финансовите контрольори по изложените в т.I.2 съображения.
8. 
9.          
10.           В допълнение, в рамките на специализираната администрация е необходимо преобразуването на трудовото правоотношение на шест щатни бройки в служебно. Понастоящем част от служителите, заети във военните клубове, както и служители, натоварени с функциите да организират работата на военно- почивните домове и хотелите, изпълняват експертни длъжности със спомагателни функции – ниво главен специалист. С оглед изискваното по- високо ниво на експертиза, същите следва да бъдат преназначени на експертни длъжности с аналитични и/или контролни функции. Преобразуването на правоотношението от трудово в служебно ще се извърши при условията и по реда на параграф § 36 от преходните и заключителните разпоредби на Закона за изменение и допълнение на Закона за държавния служител      (ДВ, бр. 24 от 2006 г.) и ще обхване шест щатни бройки.  
11. 
Положителни (икономически/социални/екологични) въздействия:
        
           При този вариант ще бъде постигнато подобряване на оперативното изпълнение на функциите и задачите, свързани с дейността на Агенцията и ще се постигне оптимално използване на наличните ресурси. Ще бъдат ясно диференцирани звената с функции в общата и в специализираната администрация. 
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
При този вариант няма да настъпят отрицателни въздействия за идентифицираните заинтересовани страни.
(върху всяка заинтересована страна/група заинтересовани страни)
Специфични въздействия: не оказва
Въздействия върху малките и средните предприятия: не оказва
Административна тежест: не се променя
(въздействията върху малките и средните предприятия; административна тежест) 
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни. 
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)


	5. Сравняване на вариантите:

	1.1. Сравнете вариантите чрез сравняване на ключовите им положителни и отрицателни въздействия. 
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
-ефективност, чрез която се измерва степента, до която вариантите постигат целите на предложението; -ефикасност, която отразява степента, до която целите могат да бъдат постигнати при определено ниво на ресурсите или при най-малко разходи; 
-съгласуваност, която показва степента, до която вариантите съответстват на действащите стратегически документи.
Степени на изпълнение по критерии: 1) висока; 2) средна; 3) ниска.

5.1. По проблем 1:

	
	Вариант 1
 „Без действие”
	Вариант 2
„Пълно действие”

	Ефективност
	Цел 1: Да се актуализират конкретни разпоредби от УП на ИА ВКВПД, поради несъответствието им с разпоредбите на УП на МО. 

	3
	1

	Ефикасност
	
	3
	1

	Съгласуваност
	
	3
	1





5.2. По проблем 2:
	
	Вариант 1
 „Без действие”
	Вариант 2
„Пълно действие”

	Ефективност
	Цел 2: Създаване на по- прецизна уредба във функциите и структурирането на административните звена в ИА ВКВПД, с оглед постигане на ясна диференциация на звената с функции на обща администрация и на тези, с функции на специализирана.

	3
	1

	Ефикасност
	
	3
	1

	Съгласуваност
	
	3
	1


*При повече от един поставен проблем мултиплицирайте таблицата за всеки отделен проблем

	6. Избор на препоръчителен вариант:
По проблем 1:
Препоръчва се вариант „Пълно действие“. 
Приемане на Постановление на Министерския съвет за изменение и допълнение на УП на ИА ВКВПД.
По проблем 2: 
Препоръчва се вариант „Пълно действие“. 
Приемане на Постановление на Министерския съвет за изменение и допълнение на УП на ИА ВКВПД 

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?


1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?


Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани възможни конкретни рискове от приемане на предложения акт на МС.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:

Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.

Най – важните въпроси за обществените консултации, от съществено значение за осъществяването на предлаганите изменения и допълнения са:
В1: Приемането на акта ще способства ли за подобряване изпълнението на дейностите, възложени понастоящем на отделните административни звена в рамките на дирекция УСЖФ и главна дирекция ВПДВК? 
В2: Какви биха били последиците за Изпълнителна агенция „Военни клубове и военно – почивно дело“ от приемането или не на предлагания проект на акт?
Проектът на Постановление на Министерския съвет за изменение и допълнение на УП на ИА ВКВПД ще бъде публикуван на Портала за обществени консултации на Министерския съвет (http://www.strategy.bg/publicconsultations) и на интернет страницата на Министерството на отбраната, като срокът за получаване на предложения и становища ще бъде 30 (тридесет) дни. 
Справката за отразените становища ще бъде публикувана на Портала за обществени консултации на Министерския съвет и на интернет страницата на Министерството на отбраната.
Проектът на Постановление на Министерския съвет за изменение и допълнение на Устройствения правилник на Изпълнителна агенция „Военни клубове и военно-почивно дело“ ще се съгласува със заинтересованите министерства и ведомства в съответствие с чл. 32, ал. 1 от Устройствения правилник на Министерския съвет и на неговата администрация.
След приключване на обществените консултации и преди приемането на проекта в Портала за обществени консултации ще се публикува справка за постъпилите предложения и обосновка за неприетите предложения.
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9.  Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
Няма

	11. Информационни източници:
1.  Закон за администрацията;
2. Постановление № 123 на Министерския съвет от 2016 г. за приемане на Устройствен правилник на ИА ВКВПД;
3. Устройствен правилник на Министерството на отбраната.
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Име и длъжност: Диана Милушева- директор на дирекция АПОЧР
Дата:   28.04.2025 г.
Подпис:  


















ИЗГОТВИЛ:

НАЧАЛНИК НА ОТДЕЛ „ПРАВНО ОБСЛУЖВАНЕ“
							Р. СПАСОВА

